Michael Devine

Michael Devine (irsk Mícheál Ó Duibhinn; født 26. mai 1954, død 21. august 1981) var et nordirsk medlem av Irish National Liberation Army (INLA). Han var den siste av ti fanger som døde under sultestreiken i Nord-Irland 1981. 

Devine var startet sin paramilitære karriere i Den offisielle IRA, men gikk i 1975 over til INLA. I september 1976 ble han og to andre INLA-medlemmer, Desmond Walmsley og John Cassidy, pågrepet med rifler, hagler og 3000 runder ammunisjon som de hadde stjålet i Lifford i Donegal. Han ble i 1977 dømt til tolv års fengsel for grovt tyveri og innehav av våpen. 

Han ble med på pleddprotesten i Maze fengsel. I mai 1981 sendte han et åpent brev til kardinal Basil Hume som svar på kardinalens uttalelse om at sultestreik er «en form for vold mot ens egen kropp».Brevet til kardinal Hume, hentet 26. oktober 2006 Den 22. juni sluttet han seg til sultestreiken. 

Devine døde den 21. august, 27 år gammel. Han hadde da ikke tatt til seg næring på 60 døgn.

 Referanser 

Kategori:Medlemmer av INLA
Kategori:Medlemmer av Den offisielle IRA
Kategori:Dødsfall under sultestreik
Kategori:Personer fra Derry